ΔΙΔΑΓΜΕΝΟ ΚΕΙΜΕΝΟ
Πλάτων, Πρωταγόρας, 321b-322a
Α1. 
α.
1-Σ:ὁ Ἐπιμηθεὺς ἔλαθεν αὑτὸν καταναλώσας τὰς δυνάμεις εἰς τὰ ἄλογα
2-Σ:Προμηθέα δὲ δι’ Ἐπιμηθέα ὕστερον, ᾗπερ λέγεται, κλοπῆς δίκη μετῆλθεν
3-Λ: ὁ ἄνθρωπος θείας μετέσχε μοίρας
β. Ο άνθρωπος αρχικά ήταν γυμνός, ξυπόλητος, δίχως σκεπάσματα και όπλα, το πιο απροστάτευτο από όλα τα ζώα. Μετά το δώρο του Προμηθέα, ο άνθρωπος βρήκε κατοικίες και ενδύματα και παπούτσια και στρωσίδια και τις τροφές που δίνει η γη, αντιμετωπίζοντας επαρκώς τις βιοτικές του ανάγκες.
Β1.
Στη συγκεκριμένη έκφραση του Πρωταγόρα η λέξη σοφία δεν δηλώνει τις προχωρημένες, ολοκληρωμένες γνώσεις του σοφού ή επιστήμονα, αλλά τις πρακτικές γνώσεις που βοηθούν τον εκάστοτε άνθρωπο να επιβιώσει και να ρυθμίσει τη ζωή του σε ατομικό ή οικογενειακό επίπεδο. Ο άνθρωπος χάρη στο διπλό δώρο του Προμηθέα (τὴν ἔντεχνον σοφίαν σὺν πυρί) απέκτησε τη σοφία για να επιβιώσει, να καλύψει τις πρακτικές του ανάγκες και να υπερβεί τις ελλείψεις της βιολογικής του φύσης. Έτσι, ἡ περὶ τὸν βίον σοφία τον βοήθησε να αντισταθμίσει τη φυσική αδυναμία του σε σχέση με τα άλλα ζώα, εξαιτίας της απρονοησίας του Επιμηθέα και αποτέλεσε την προϋπόθεση για τον υλικοτεχνικό πολιτισμό του, αλλά και για την εκδήλωση «προκοινωνικής» συμπεριφοράς. Η ανθρώπινη νοημοσύνη, ένα θεϊκό κομμάτι μέσα στον άνθρωπο, γίνεται το όχημα της ιστορίας, της εξέλιξης του ανθρώπου. Πιο συγκεκριμένα, η περὶ τὸν βίον σοφία ήταν αυτή που επέτρεψε στους ανθρώπους να αναπτύξουν θρησκεία και θρησκευτική τέχνη, να πιστεύουν στην ύπαρξη των θεών και να δημιουργούν τις προϋποθέσεις για την οργάνωση και τέλεση των θρησκευτικών τελετών (κατασκευή βωμών και φιλοτέχνηση αγαλμάτων θεών). Επιπλέον, ο άνθρωπος ανακαλύπτει τον έναρθρο λόγο χάρη στη δημιουργικό στοιχείο της ανθρώπινης λογικότητας και αντιμετωπίζει τις βασικές βιοτικές ανάγκες (στέγη, ενδυμασία, διατροφή) με αποτελεσματικό τρόπο. Συνοψίζοντας, η περὶ τὸν βίον σοφία (αλλιώς: η εὐπορία ἀνθρώπῳ τοῦ βίου) ταυτίζεται με το ζῆν εξασφαλίζοντας την ανθρώπινη επιβίωση. [223 λέξεις]
Β2. ΠΑΡΑΛΛΗΛΟ ΚΕΙΜΕΝΟ Αἰσχύλος, Προμηθεὺς Δεσμώτης, στ. 442-466
[bookmark: _GoBack]Οι απόψεις που διατυπώνονται στον μύθο του Πρωταγόρα και στο απόσπασμα από τον Προμηθέα Δεσμώτη του Αισχύλου συμφωνούν μεταξύ τους όσον αφορά την εξέλιξη της ανθρώπινης κοινωνίας. Παρουσιάζουν δηλαδή τον ανθρώπινο πολιτισμό ως αποτέλεσμα μιας επίπονης και συνεχούς πορείας προς την πρόοδο, κατά την οποία ο άνθρωπος κατάφερε να ξεπεράσει μια κατάσταση δυστυχίας, ελλείψεων, φόβου και ανέχειας. Στον μύθο του Πρωταγόρα ο άνθρωπος χωρίς εφόδια, εξαιτίας του Επιμηθέα, μετέβη σε μια άλλη κατάσταση, χάρη στο δώρο (ἔντεχνος σοφία σὺν πυρὶ, ἔμπυρος τέχνη, περὶ τὸν βίον σοφίαν, τῇ τέχνῃ) που του προσέφερε ο Προμηθέας. Ειδικότερα, βελτίωσε τις συνθήκες της καθημερινής ζωής του, απέκτησε γλωσσικό εκφραστικό όργανο, επινόησε τρόπους ένδυσης, έφτιαξε υποδήματα, και εξασφάλισε τροφή από τη γη.Στο μεταφρασμένο απόσπασμα από τον Προμηθέα Δεσμώτη του Αισχύλου οι άνθρωποι πριν από την παρέμβαση του Προμηθέα δεν διέθεταν πρακτική νοημοσύνη, για να μπορούν να κατανοήσουν τον κόσμο και να επινοήσουν τρόπους βελτίωσης της ζωής τους. Ο Προμηθέας, λοιπόν, είναι αυτός που τους διδάσκει όλες τις τέχνες (τις δυστυχίες ακούστε των θνητών, που ενώ δεν είχαν πρωτύτερα μυαλό, με νου και σκέψη τους φώτισα…. κι ουδέ πλιθόχτιστα ξέραν να χτίζουν ηλιόφωτα καλύβια, ουδέ την τέχνητα ξύλα να δουλεύουν, μα υπόγεια ζούσαν),καθώς και τα γράμματα και τους αριθμούς. Και στα δύο κείμενα γίνεται λόγος για τις πρωταρχικές γνώσεις του ανθρώπινου είδους με τις οποίες εξασφαλίζεται η επιβίωσή του, αφού ο άνθρωπος γίνεται πλέον κατασκευαστής και δημιουργός. Το βάρος, ωστόσο, στο απόσπασμα του Αισχύλου πέφτει στον καθοριστικό ρόλο του Προμηθέα στην απόκτηση τεχνογνωσίας εκ μέρους του ανθρώπου, ενώ στον μύθο του σοφιστή το στάδιο αυτό, της  τεχνογνωσίας, προετοιμάζει τη μετάβαση στο επόμενο, το πιο σημαντικό στάδιο, που συνδέεται με την πολιτική τέχνη. Ο μύθος του Πρωταγόρα τονίζει κυρίως το αλληλένδετο της ύπαρξης και επιβίωσης του ανθρώπου με τον πρώτο σχηματισμό των κοινωνιών. Τέλος, και στα δύο αποσπάσματα είναι διάχυτος ο τόνος αισιοδοξίας για την εξελικτική πορεία του ανθρώπινου γένους. [315 λέξεις]
Β3. 1-δ, 2-ε, 3-β, 4-α, 5-γ
Β4.
· Για να πάρει το επίδομα, χρειάζεται να καταθέσει το χαρτί/πιστοποιητικό απορίας.
· Η κατάσταση στις φυλακές είναι απελπιστική τόσο για τους κρατούμενους όσο και για    τους εργαζόμενους.
· Παρόλο που η μητέρα του ήταν χρόνια βουλευτής, αυτός δεν θέλει να ασχοληθεί με τα κοινά.
· Λέει τα πράγματα με το όνομά τους, χωρίς περιστροφές.
· Νόμιζα ότι σήμερα θα πάμε εκδρομή και δεν διάβασα τίποτε …

